Литературен свят » Проза брой 64 юли 2014 » ЦАРСКИ КРЪЩЕЛНИК\nБило през 1365 година, по времето на цар Иван Александър…\nВ земите на север от Стара планина прииждали нови и нови групи изплашени българи. Те пристигали откъм Тракия, която по онова време наричали Долната земя или Романя. Бежанците търсели закрила край престолнината Търновград. Бягали от грабежите и изстъпленията на военните орди на османските нашественици. Една такава група бежанци потърсила убежище край крепостта Братановград в долината на река Златарица, сегашната Бързица.\nПо пътя откъм Твърдишкия проход тук било последното военно съоръжение пред Търновград. Една от спирките по дългия римски път от Константинопол към Никополис ад Иструм, днешното село Никюп. По тази важна причина старата крепост край реката била укрепена и подновена от царете Петър и Асен още при възстановяването на Българската държава през 1186 година. Подобренията продължили и от по-следващите царе на Второто българско царство Иван Асен Втори и Иван Александър.\nВ неголямата група български бежанци от Тракия, които пристигнали в оная пролет край Братановград, било семейството на възрастната вдовица Василка. Не били много хора. С нея дошъл само най-малкият й син Траян заедно с младата си съпруга Хрисана. Другите й двама синове били погинали при едно от османските нападения в тяхното село. Младото семейство нямало деца, макар че били заедно вече, кажи го, четвърто лято. По дългия преход през планината успели да съхранят съвсем малко покъщнина и няколко торби сушени билки. Баба Василка била знахарка и успяла навреме да приучи на знахарството снаха си Хрисана. Навремето Господ не я дарил с щерка. Затуй тя обичала снаха си като свое родно чедо.\nБранителите на крепостта не прогонили бежанците. Позволили им да си направят някакъв подслон, колкото да преживяват. Създали им работа. Мъжете се заели с по-тежките дейности. Наложило се да се включат в обработването на царските земи покрай военното укрепление. Жените пък започнали да въртят домакинството на крепостта.\nЦар Иван Александър, макар че вече бил човек на почтителна възраст, бил добре запазен мъж и голям любител на лова. Затова заповядал на лично място сред оградената крепост Братановград да се построи специално за него царска пристройка. Нарекъл я ловен дворец. Това било добре дошло за бежанците. Създавало се препитание на семействата им.\nСкоро ловният дворец бил издигнат. Царят започнал да го използва при всички възможни поводи. А те винаги се намирали. Той бил човек на живота. Все съумявал да се откопчи от зоркия поглед на втората си съпруга царица Теодора, която народът все още продължавал тайничко да нарича Еврейката Сара. Тя роптаела, но царят бил непреклонен. Ловът не е женска работа! Може да те отстреля някой по погрешка. Пък и самата царица много не настоявала да участва в ловните му излети. Тя била глезено чедо. Никак не обичала кърските пътища.\nЦарят много обичал гористите места между долината на река Златарица и пролома на Стара река от Стеврек на север и запад към Кесарево. Предбалканските местности били баш по вкуса му. Горите - рехави. Тревите - меки. Населението - трудолюбиво. Започнал да се доверява и на бежанците от Долната земя. Така сред царските ловци се озовал и Траян, съпругът на Хрисана, когото призовали да бъде викач. Млад бил, та можел да тича из горите. Да плаши ловната плячка и да я завръща все към царската особа.\nИван Александър се движел с голяма свита викачи, соколари, кучкари и всякакви други помощни люде, що са нужни за един такъв царски кеф, какъвто е ловът в Предбалкана край река Златарица и по на изток из горите, зад пролома на река Буйновщица. По онова време така наричали днешната Каменица.\nКато човек от болярския край, царят бил човек с изтънчен вкус. Повечето люде отсам Старата планина си го имали този горделив нрав. Обичали всичко около тях да е красиво. Младост да им радва душицата. Затова преди двайсет години роденият край Ловеч български самодържец се развел със старата царица Теодора, за да се ожени за Сара, младата щерка на богат евреин, търговец. Отначало търновският патриарх отказвал да ги венчае. Царската воля не станала надве и той току преклонил своята брадата главица, за да избегне някоя скоропостижна раздяла с нея.\nСлед хубавия лов на глигани, сърни, елени, зайци, яребици и всякакъв друг дивеч, който да зарадва царския кеф, изкусни готвачи и друга отбрана прислуга приготвяли богати пиршества. На всеки цар иде всичко да му е царско! Негово величество разбирал от такива благинки. Както е знайно още от време Адамово, където има пушек, не може да няма и огън. За царските ловни пиршества винаги били осигурявани красиви млади жени, предимно вдовици и моми. Коя шетала из кухнята, коя радвала окото и душата на царя с песен, коя с приказка и хубости всякакви.\nМладата Хрисана, като жена без деца и съпруга на човек от царската ловна дружина, била повикана сред специалната прислуга. Знаело се, че освен готвачка, тя е и знахарка, та се налагало понякога да лечи и царските люде. Разбирала от всякакви целебни билки. Помагала при изкълчено, навехнато, натъртено, стомашни болки и още толкоз много хорски страдания. Само дето на себе си не можела да помогне да зачене чедо от съпруга си, както си му е редът по Закон Божий.\nЕдин ден престарялата баба Василка току й рекла: „Снахо, щом веке всичките стари лякове, барабар със самодивско биле, не ти дават полза за твоята болка, аз ти думам да смениш коча. - На народен език това означавало жената да легне с друг мъж, за да забременее, ако между съпрузите има някаква биологична несъвместимост. - Послушай ме, снахо! Срам, не срам, аз ти го думам туй нещо. Може пък синът ми Траян да е недъгав. И никому думица! Господ ще ни прости, щом е повелил само тъй да продължим рода си. И Света Богородица няма да ни се разсърди. Нали и тя е заченала не от нейния си стопанин, а от Светия Дух.”\nХрисана навела виновно глава. Нищичко не посмяла да отдума пред поприведената баба Василка. Как тъй тя, дъртата жена, ще я подучва да стори такъв грях. Да легне при чужд мъж и сама да му се даде. Хем не смеела да скърши хатъра на свекърва си, хем се бояла да не би тя хитро да я подмамва да стори туй чудо, пък после да я наковлади на сина си Траян. Побързала да си намери някаква къщна работа. Избягала от молещите очи на старицата.\nПодир някой ден, когато двете жени останали сами, старата пак подхванала: „Чедо, недей се плаши! Няма да те издам на никого. Щом аз сама ти се моля като на Господ, имай ми вяра. Никой няма да научи. Аз сама съм ти подбрала един красив мъжага. Пък и ти може да речеш кой ти е по око и сърце”. „Не мога, мамо! - отсякла Хрисана. - Аз таквиз неща не мога да сторя. Срам ме е. После как ще погледна Траян в очите.”\nСтарата не се предавала: „Пак си помисли, снахо! Аз веке скоро ще ида при Свети Петра. Искам с внуче да му се представя пред неговите порти. Как щяло да ида там с празни ръки. Ни внуче, ни внучка. Другите жени му се представят с цяла тумба внуци, правнуци, пък аз тъй сама-самичка. Като някоя просякиня ли да му се представя аз?”\nХрисана пак отказала да стори такъв грях пред мъжа си…\nКакто е речено, Господ сам си знае работата…\nПо време на един няколкодневен царски лов из горите на изток от река Златарица чак към хребетите зад река Буйновщица цар Иван Александър си навехнал глезена на крака. Двама яки мъже му помагали, докато се прибере в крепостта Братановград. Веднага наредили на знахарката Хрисана да се заеме с лечението на пострадалия…\nЦар Иван Александър не скривал, че е човек с дух младежки. Макар и пострадал при лова в пролома на река Буйновщица, още като зърнал красивата знахарка, по навик засукал рижия си мустак. Позагладил с привичен достолепен жест широката си царствена брада. В залисията си забравил и болка, и свян. На възраст бил, ама пред хубавите жени „казвал назад” на по-младите мъже. Баш по тази причина доста по-младата от него царица Теодора, еврейката, го дебнела като върла невестулка, да не би да кани в ловните си покои я чужди невести, я моми куражлии за царския мерак. Горката наивница! Колкото неведоми са пътищата Божии, още по неведоми са пътеките на царския лов. Иван Александър тъй обичал веселите компании, че никакви женски капани на съпругата му не били в състояние да го възпрат, реши ли да си направи кеф. Веселбите с млади жени му се услаждали повече от тръпките на старото вино, подсладено с трийсет и три билки. Не прощавал на печените яребишки бутчета, но най му се нравели женските кълки.\nХрисана застанала пред царската особа, приведена като за покаяние пред свещеник. Посмяла само за миг да го погледне в сините очи и свела поглед. Усетила в тяхната мъдра закачливост нещо странно, не както в зрелия поглед на погиналия си възрастен свекър, бащата на Траян. Тези очи й приказвали по-иначе. Не като на чужда невеста, а като на жена с достойнство.\nПревързала навехнатото място на царския глезен. Наложила го първом със счукан кромид лук, а после и с отвара от билки. Привързала го с бяла кърпа. Наканила се да си тръгне. Ала той я възпрял:\n- Почакай, булче. Не бързай толкоз! Никъде няма да ходиш сега! Тази нощ трябва да ме излекуваш. Лечи ме, както знаеш, ама утре заран трябва да съм на бойна нога. Дълъг път ме чака чак до дълбоките долове край Стара река.\nХрисана разбрала, че цяла нощ няма да има сън като сън. Кракът на царя ще се цери по най-бързия начин! Поразтрила отново царския глезен. Уверила се, че няма счупване на костта, щом като не е посиняла кожата му. Наложила го отново със счукан кромид лук. Потърсила още билки. Направила още по-благи мехлеми. Току сменяла студените компреси с разни нови билкови настойки. А царят позадрямвал и пак се събуждал. Хем го боляло, хем се глезел. Щяло му се повече да се порадва на младата си лечителка. В стаята били само двамата.\nЦарят и той е човек. Царете също събуват гащи. Поразсъблякъл се. Облякъл дълга бяла везана риза. По някое време рекъл на знахарката:\n- Ти, булче, каква челяд имаш? Момчета? Момичета?\nТой знаел всичката истина, ала нарочно подпитвал тъй. Умеел как да се докосне до болката на младата жена. За всяка жена няма нищо на света по-мило от децата ?.\nХрисана се поотпуснала. Усетила в благия глас на господаря човешка загриженост. Решила да му се довери. Да му изплаче неволята си:\n- Аз, Ваше Величество, тая много тежка мъка на сърцето си. Нямам си още никаква челяд. Вече четвърта година, откакто съм под венчило, пък Бог не е каил да ме наспори с бебе. Отбирам от билки всякакви. И на самодивското кладенче, дето е ей там по-надолу, вода съм наливала посред нощите. И билка каква ли не съм брала. Не би и не би. Наскоро по Спасовден с други невести спахме на росен, ей там, на оттатъшния скат на хълма Кандиловец. И пак не би…\nИзповядала се Хрисана пред възрастния човек, а не пред царя. В постелята си той бил като всеки друг болнав мъж. А тя - ту права, ту приседнала по-настрани, както подобава на прилежна прислуга. Александър току изрекъл думи, от които на Хрисана хем й станало срамно, хем страшно, хем трудно.\n- А мъжът ти? Той как е в постелята? Услаждаш ли му се, или ти обръща гръб, още като си легнете вечер?\nХрисана се позасрамила:\n- А че коя невеста не се услажда на своя стопанин…\nБрадатата уста на царя се подсмихнала многоозначаващо:\n- Ти, булче, щом отбираш от билки всякакви, сега що не изпиташ да се поцериш с един царски цяр?\nСтъписала се Хрисана. За пръв път чувала за такова лечение. За нея било унижение да се покаже лоша знахарка. Рекла му тихо, тихо, сякаш продумвала най-срамните думи в живота си:\n- Аз, Ваше Величество, хич не познавам таквоз биле. Всякакви треви съм брала, ама таквоз биле не мога да позная.\nОтдавна минавало среднощ. Аха, да пропеят първи петли. Царят вече се бил съвсем разсънил. Болката му била отшумяла, ала не отпращал лечителката да си почине и тя. Поотгърнал ложето си, па рекъл през усмивчица, от която на Хрисана й полъхнало на мъжка похот:\n- А, знаеш я ти, булче. Знаеш я и още как! Ха, ела пак да ми поразтриеш ногата от долу до горе, че да ми стане още по-сладостно на душицата.\nТой продължавал да позаглажда добре поддържаната си брада. Високото му чело поруменяло, като да е пресушил три златни паници гъсто вино. Сините му очи се забивали право в женствената нейна пазва. Гледал там, баш както прегладнял котарак се взира към полицата с делва прясно мляко.\nПопресегнал се отляво Александър, та прихванал нейната гореща ръка. Понаместил дланта й баш по средата на своите мъжки слабини:\n- Ей го, тука расте той, царският цяр за твойта болка, булче.\nХрисана трепнала. Сякаш искра от буйни пламъци я парнала по ръката. Не изохкала. Нито се дръпнала. Била втрещена. Що да стори? Да бяга - няма накъде. Царска стража брани отвън! Да вика - ще събуди всичкия народ, що е из ловния дворец. Как тъй да стане за присмех и одумки нечисти?!\nРекла му с пресъхнали устни:\n- Не бива тъй, господарю. Грехота е от Бога… Ако научи царица Теодора, жива ще ме одере…\nАлександър я подхванал още по-отблизо с лявата си ръка, по-силната. Той още от рождение бил левичар. Позасмял се с мекия си приятен глас:\n- Недей се плаши, булче! Бог е високо, пък царицата - далеко.\nХрисана току притихнала в топлата мъжка прегръдка.\n„Що мога да сторя аз, беззащитната! Предавам се на царската воля” - си рекла тя на ума.\nСам Господ й го пращал туй нейно изцеление. Баш тази нощ дошъл сгодният случай да изпълни заръката на своята свекърва „да смени коча”. Когато една жена е решена да зачене челяд, никой грях не би я спрял. „Дано даде Бог да стане чудото! - повтаряла си тя и радвала душата на Александър. - Аз съм венчана булка. Стига съм се нареждала до недъгавите и яловиците…”\nТой си отвзел своето. Хрисана се прислонила настрани. Оправдала срама си: „Божието - божие, кесаревото - кесарево”.\nСутринта и царят, и знахарката били с грейнали очи, сякаш току-що били взели великденско причастие. Хрисана се втурнала пъргаво към кухнята, за да участва в приготвянето на царската закуска. Пък Иван Александър свикал своите доверени хора и бодро им наредил:\n- Всички по конете! Ще ловуваме нататък. Тръгваме по римския път към падината на Буйновщица! По-сетне ще идем и до пролома на Стара река, по-надолу от Стеврек…\nСред ловците подрипвал като отвързано жребче Траян, съпругът на Хрисана. Всички били благодарни на знахарката, че е успяла да излекува болката на царя само за една нощ…\nАла, както е речено от стари люде: баш в оня ден дяволът си нямал никаква друга работа.\nПо време на лова в дълбокия пролом на Стара река в подножието на Лиса планина, както се вика на крачка от малкия летен царски дворец, срещу царя се засилили две подплашени диви прасета. Царските стражници ги пресрещнали кой със стрела, кой с копие. По-малкото животно се строполило на земята. Пък по-едрото връхлитало направо към Иван Александър. Всички знаели, че няма нищо по-свирепо от озверено диво прасе! Със сетни сили срещу звяра се хвърлил Траян само с един остър нож в ръка. Глиганът го порнал със своите дълги бивни и се строполил на крачка от царя. Не минало много време и окървавеният смелчага издъхнал…\nХрисана хич не се стърпяла. Още щом отминала царската ловна дружина, тя се завъртяла около свекърва си. Доверила й насаме всичко, както си е било през нощта, когато тя лекувала навехнатия глезен на царя. Баба Василка просияла от щастие и надежда:\n- Сполай ти, Боже, за този царски цяр!\n- Срам ме е, мамо. Сама ще се изкажа пред Траян някоя нощ.\n- Да не си гъкнала, чедо! - сгълчала я тревожно баба Василка. - Такъв царски цяр може да ти се случи сал еднъж на сто години. Потрай сега да видим дали ще поникне хаира му на царя. И пак ти хортувам, никому думица!\nХрисана приказвала със свекърва си съвсем откровено. Тя я почитала като същинска родна майка. Навремето расла сама край баща си. Била останала отрано сираче:\n- Как тъй да скрия от Траян. Той сам ще ме разкрие. На сън ще му се изкажа. Аз не познавам друг мъж, освен него…\nБаба Василка все едно, че не я слушала. Отново й наредила:\n- Пък той, ако рече да повтори царския си цяр, ти хич недей му се опъва, булка. Цар е туй! Не е някой вироглавец, да те търкулне насред горската поляна и да духти към друга булка…\nСтарицата отдавна чакала такъв сгоден случай. Сега сам Господ й го бил пратил, без да си е мръднала пръста. Тя много добре помнела, че като дете нейният най-малък син Траян е боледувал от онази проклета болест заушка, от която много момчета после оставали ялови. Цял живот таила своето съмнение и на никого не го изказвала, за да не осрами чедото си. Затова баба Василка се зарадвала от сърце на откровението на нейната снаха.\nХрисана хем си умирала от срам, хем се радвала от топлата надежда, че най-сетне може да е заченала своя рожбица. Надявала се на самото чудо. Дотогава не й помагали нито билки, нито магии, нито вонещи води от топли извори.\nЧудото станало. Тръпнела младата жена. Пърхала като весела пеперуда, когато споделила радостната вест с баба Василка. Първо на нея се доверила. Не бързала да каже на Траян, да не би пак да се е заблудила, както няколко пъти преди това.\nБаба Василка си знаела работата. Тутакси разгласила по всички в малкото селище покрай крепостта Братановград, че снаха й не е празна вече. Заченала от самодивското биле, откакто през нощта срещу Спасовден спала на билката росен в гората по източния скат на Кандиловец. Хрисана тръгнала сред хората с вдигната глава. Дотогава все се свивала от срам, че не я бива да стане майка.\nЦар Иван Александър се догаждал най-добре откъде иде радостта на двете жени. Нямало как да не усети благодарността в погледа на баба Василка и в угодническите жестове на Хрисана. Вече не се налагало да лекува младата жена със своя царски цяр. Много се пазел да не би лоши издайници да го наковладят пред царицата. Ала в мъжкото му сърце се спотайвала сладка надежда: дано чедото на знахарката да е момче! Вече имал достатъчно дъщери от Теодора. А нова мъжка рожба така и не се пръквала. Царевият наследник Иван Шишман не задоволявал достатъчно мъжката му гордост. Честта му била накърнена. Ала не смеел дума да продума пред Теодора за своята потайна мъка. Затуй изчаквал да научи какво ще е бебето на лечителката.\nМомчето се родило едро и здраво! Бабувала му щастливата Василка. Със собствените си треперещи ръце го показала на белия свят. Не след дълго време намерила сгода да се похвали на царя за своя внук. Рекла му дълбокомислено:\n- Бог взел, Бог дал… Бог ми взе чедото, Бог ми даде внуче, царчето на баба!\nЦар Иван Александър се чувствал задължен пред паметта на своя спасител. Отдавна се канел да се извини на старицата за смъртта на нейния син Траян. Все не идвал сгоден час да го направи. От нейните мъдри думи той тъй се разнежил, че сам не се угадил как изрекъл:\n- Искам да е чиста съвестта ми. Ще го сторя туй сираче царски кръщелник.\nБаба Василка го гледала с такива благодарствени очи, че сякаш му направила магия да й рече баш най-чаканите слова. И тогаз царят продължил:\n- Бабо Василке, на Свети четирийсет мъченици ще го кръстим в манастирската черква на хълма Чуката. Братан ще го наречем. Тъй ще го казваме и този ловен дворец - Братановград. Стига вече сме го зовали с това ромейско име!\n- Ще ви бъдем покорни до гроб! И аз, и снахата ми Хрисана. И най-много малкият Братанчо, щото ще бъде царски кръщелник.\nКато изричала тия думи на учтивост и покорство, баба Василка хитричко се подсмивала. Нарочно давала знак на Иван Александър, да се догади, че тя знае за неговия царски цяр. Той е задължен да се погрижи за своето чедо, както подобава на царски наследник. Добре я разбрал царят и се притаил. Не я осъдил, че го изнудва. Отдавна жадувал да погали нова момчешка главица от своята кръв. Бил добряк по душа. Без думи се разбрали двамата. Зрели хора били. Знаели как се пази такава кръвна тайна. Тихомълком сключили договор за мълчание. Една мъдра тракийка и един зрял мизиец заключили устите си за произхода на Братан. Така те отключили сърцата си в името на единението на хората от двете страни на Стара планина…\nНеусетно дошло време за кръщенето на момчето. Мартенският ден бил топъл. Кокичета цъфтели край ниските постройки на манастира „Свети четирийсет мъченици”. По оголените от сняг полянки на Чуката жълтеели свежите свещички на безчет минзухари. Благите лъчи на следобедното слънце позлатявали островите неразтопен сняг. Денят бил царски!\nВ малката манастирска черква царяло небивало оживление. Игуменът отец Иван току се притърчал ха към щастливата баба Василка, ха към олтара. Да не би да забрави нещо от ритуала. За пръв път щял да кръщава царски кръщелник.\nВ черквата влезли хората от височайшата свита. Най-отпред пристъпвал достолепно цар Иван Александър. Одеждите му - злато и сърма! До него вървяла в пищната си премяна царица Теодора. Малко сърдита изглеждала. Царят нарочно не искал да се набива на очи. Насила я убедил да приеме да иде в този по-закътан манастир. Царицата щяла да бъде много по-доволна, ако кръщенето е в Търновград, в голямата черква „Свети четирийсет мъченици” край Етъра. Да има пред кого да се покаже каква е хубавица. А в манастира на хълма Чуката били само няколко по-отбрани търновски боляри и прости обитатели на крепостта Братановград.\nИгуменът отец Иван, който бил стар приятел и изповедник на царя, започнал ритуала. Подали разголеното кръщелниче на царица Теодора. Тя го поела като с чужди пръсти. Сякаш се бояла да не я ухапе като диво коте. Потопила го криво-ляво в позлатения кутел със светена вода. Малкият Братан се разплакал. Гласът на неговия плач се смесил с песента на отеца, който го ръсел с китка от босилек, потопена в лъскаво котле с осветена вода. Черквата ечала от странната смесица на бебешкия плач и попските ектении. Отец Иван подхванал Алилуя. Кръстникът и кръстницата обикаляли около кръщелния кутел. Теодора тръпнела от досада по-скоро да се свърши тази олелия. Цар Иван Александър напротив - гледал самодоволно. Всичката глъчка радвала сърцето му. След толкова щерки от царицата, най-сетне имал момче! Макар и от бедна майка…\nОтец Иван внесъл малкия Братан в олтара с Христовото разпятие. Старата песен „На многая лета” ечала свежо, жизнеутвърждаващо. Отецът изпитвал истинска радост от това свещенодействие. Той не кръщавал какво да е бебе от простолюдието, а един истински царски кръщелник. Нещо много повече. Той се догаждал, че царят, с когото били приятели, само от неудобство още не му се е изповядал за извора на своята потайна гордост, че става кръстник на това мъжко сираче.\nЦарица Теодора продължавала да нервничи. Нещо недобро се загнездило в красивата ? главица. Що ще такава радост в очите на Иван Алексадър? Защо той така се е възрадвал на чуждото момче. Поне да беше наследник на някой по-знатен болярин или велможа, а то - дете на някаква си знахарка, която веднъж лекувала Александър, и на прост викач от неговата ловна дружина, който погинал, за да спаси царя си. Царицата затаила съмнението си за нещо нередно и злобата й започнала да вие своето змийско гнездо. В Царевец тя си имала достатъчно доверени хора, които щели да й разкрият тайната на царя. И тогава - да му мислят провинените!..\nОт присъстващите на кръщелното тайнство едничък отец Иван знаел, че преди двайсетина години цар Иван Александър не се е развел със съпругата си, за да се ожени от голяма любов за младата еврейка Сара. Само ловната страст го пратила в прегръдките на търговската щерка. Момата доста дълго време го държала на къса каишка, далече от съблазънта на бедрата си, използвайки какви ли не еврейски примамки.\nВечерта подир кръщенето царица Теодора за пръв път пренощувала с царя в ловния дворец край река Златарица. Тя никак не обичала да се разделя с престолнината. От този ден нататък Иван Александър вече никога не наричал крепостта със старото име, а само с названието Братановград. Уж го изричал неволно. Пък неговите царедворци нарочно започнали да го повтарят тъй, за да угодят на владетеля. Така наименованието на крепостта и местността край нея останали с две имена - Братовановград и Братановград…\nВ днешно време в град Златарица продължава раздвоеното название на околността. Все повече хора от съседния град Елена и недалечните села Миндя и Мерданя предпочитат името, дадено от цар Иван Александър.\nВ ония стари времена в Братановград Баба Василка се разболяла лошо. Усетила, че дните й са преброени. Помолила да повикат отец Иван, за последно причастие. В предсмъртната си изповед тя изказала на игумена на манастира своята най-голяма тайна. Признала му кой е истинският баща на внучето й Братан. Тогава и отецът на свой ред й доверил, че самият цар Иван Александър го е помолил да стане наставник на неговия кръщелник и да бди над него като за царско чедо, ала дума да не продумва пред никого.\nСтарицата се пренесла в отвъдното с помирение. Хем не отнесла тайната си в гроба като някоя крадла на деца, хем поверила внучето си в сигурни ръце. Заръчала на игумена да помага на Братан и най-вече да го научи на писмо и четмо.\nПодир смъртта на мъдрата старица отец Иван повикал веднъж в черквата Хрисана за изповед след поредните пости. Казал й, че самият цар Иван Александър му е поверил да пази едно завещание за нейното момче Братан, скрепено с царски хрисовул. Тогаз отецът й подарил дъсчена икона на Света Богородица. Казал й, че на гърба на иконата е записал точно къде е скрито завещанието. Обяснил й как да го намери и да го предаде на сина си, ама да не избързва, а чак когато порасне момчето.\nПреди това отец Иван грижливо бил разцепил царския печат на две плочки. Едната заделил за медальон на малкия Братан. Другата плочка, заедно с грамотата и бебешкото пъпче на царския кръщелник, завил в мека ярешка кожа. Поставил малкото вързопче в една делва и ги заринал на потайно място.\nКогато предавал на Хрисана иконата, отец Иван й рекъл доверително:\n- Според тайната грамота, царският кръщелник, кога навърши пълнолетие, става болярин на земите, що са сключени между реките Златарица и Старата река, дето е откъм изгрев слънце. Владението опира на юг в самата висока планина, пък на север - чак къде хълма Романа, зад селото Кесарево и по-нататък, дето двете реки се вливат в Етъра.\nХрисана толкоз много се зарадвала, че тутакси сторила дълбок поклон на отеца, сякаш той е самият оживял свети Иван Рилски. Разцелувала и двете му сбръчкани ръце. Той не спестил да й даде торбичка със сребърни монети, оставени от царя за неговия кръщелник.\nВкъщи Хрисана разгледала иконата. Дълго се взирала в надписа: СТИ 40 МЧЦ 50 ПЛАДНЯ 60 ЗАНИК 70 ЦР ИВАН АЛЕКСАНДР БРАТАН. Тя била неграмотна, ала погалила с трепет написаното, както се чете текст от Библията и както се гали главица на родно чедо. После окачила с връвчица на вратлето на Братан златния медальон и скрила иконата в най-потайния си багаж.\nАла, както е речено - много хубаво не е на хубаво.\nЦарица Теодора научила от царския писар съдържанието на големия дар на Иван Александър за кръщелника Братан. Запитала хитро царя:\n- Защо ти, Александре, си тъй щедър към кръщелника си Братан?\nЦарят отвърнал бързешката:\n- Правя го от добро сърце. Да помогна на едни от многото бедняци, дето са прокудени от родните им места в Долната земя.\nТеодора хич не му повярвала. Отново наредила на свои доверени съгледвачи да проучат царската тайна. Тя познавала добре съпруга си. Той бил щедър, много щедър. Ала само за своите родни деца от двете си съпруги. Нейният женски усет й подсказвал, че в привързаността на Александър към едно чуждо момче не може да няма нещо съмнително. Решила на всяка цена да намери царското завещание и да го унищожи. Уверена била, че то не ще да е у Хрисана. Сигурно е у някой доверен царски човек. Няма кой друг да е, освен игуменът на манастира край река Златарица, отец Иван! Тя знаела за тяхното отколешно приятелство. Те били на еднаква възраст и се спогаждали, като да са родни братя.\nКато не могла да открие завещанието, Теодора решила да сплаши царя. Заявила му направо:\n- Искам на тепсия или завещанието, или главата на кръщелника! - Пък по-сетне уж между другото му припомнила: - Във всякой дворец дреме на скришно по някой си Иванко.\nСлед такава открита заплаха Иван Александър се предал. Той донякъде вярвал на слуховете, че Сара е отровила неговия син Иван Асен от първата му съпруга. Не искал да я настройва срещу себе си. Наредил на отец Иван да унищожи завещанието с тайната надежда, че игуменът на манастира няма да се подчини и все ще измисли нещо, за да защити Братан.\nЦарица Теодора заповядала на свои хора да разкрият къде е скрит царският кръщелник Братан и да го удушат.\nИван Александър научил за намеренията на Теодора. Разтревожил се много. Когато останали насаме в семейните покои, я попитал:\n- Царице, какво ти додява туй нещастно сираче?\n- Додява ми, че взема от залъка на моето чедо. Александре, опомни се! Защо все нарушаваш свещения завет на хан Кубрат. Колкото повече се раздробява владението ни, толкоз повече то отслабва. Не виждаш ли как ни притискат османлиите от юг, откъм Романя?\nЦарят не знаел за подозрението на Теодора. По време на кръщенето, още като зърнала малкия Братан в черквата, тя ахнала от изненада. Момченцето й се сторило твърде добре познато. Широчкото лице с високо челце и светли живи очета били също като на царевия наследник Иван Шишман. Едвам се сдържала да не го удуши. Нямало как да го стори. Щяла да разгневи съпруга си. И то не къде да е, а в черква.\nСлушал я Иван Александър и не вярвал на ушите си. Еврейката сякаш имала право. Рекъл й:\n- Братан ще е само един болярин. Какво толкоз ще стане?\n- А има ли други боляри да са царски кръщелници? Апетитът идва с яденето. Щом порасне, вълчето става вълк. Той ще се нарече Братан Шишман и първом ще ни отнеме летния дворец, дето е в горите край пролома на Старата река. По-сетне ще си обяви княжество с престолнина Преслав. Не ли тъй си отцепиха княжество в Карвуна Добротица и братята му? Стигат ни на нас двете царства. Търновград за Иван Шишман и Бъдин за Иван Срацимир. Ами Момчил войвода в Родопа планина, ами Хрельо вайвода в Рила планина и още други непокорници по краищата на владенията ни…\nСлушал я царят. Проумявал словата й. Хитруша била царица Теодора. Мъдра по еврейски. Твърда и упорита. Пък той бил Мека Мара. Не смеел да скърши хатъра на никое от чедата си. Кое от кое повече му били скъпи. Ала на тази възраст вече най-мило му било последното момче, изтърсакът Братан.\n- Туй хич не мога да го повярвам! - отсякъл с мъка Иван Александър. - Не разрешавам и косъм да падне от главицата на царския кръщелник.\nЦарицата не му отвърнала нищо. Само се заканила наум: „Бъди спокоен! На отрязана глава кой ти брои космите…”\nСледващия ден Теодора отново притиснала царя. Този път го помъчила на мъжка чест:\n- Александре, знам, че обичаш туй момче като свое чедо. Знам, че ти е жал за бедното сираче. Дай и ти своя курбан! Всякоя корона иска жертви.\nДумите на Теодора го сразили още повече, когато изрекла:\n- Ако бях родила още едно момче, със собствените си ръце щях да го удуша…\nИван Александър хич не се усъмнил в заканата на Теодора.\nТри дни и три нощи умувал царят как да спаси царския кръщелник. „Как да откъснеш живо месо от себе си? Грехота е да посегнеш на родното си чедо!” - мислел си възрастният мъж.\nТеодора пак го запитала:\n- Александре, кога ще склониш най-сетне да изгоря завещанието на кръщелника? Не ли съм ти драга вече?\nКато не можал да измисли нищо друго, царят рекъл съкрушено:\n- Нека бъде воля твоя, царице. Не барай момчето, докато съм жив. После, каквото щеш…\n„Боже, поверявам последното си мъжко чедо в твоите ръце. Ти отсъди…” - помолил се в дворцовата черква цар Иван Александър.\nСлед този разговор той оставил съдбата на Братан в Божиите ръце. Обичал го, както всички свои деца, ала бил безсилен да го защити от властната Теодора. Веднага съобщил на отец Иван да скрие още по-добре момчето. Никой, освен него, да не го знае къде се намира.\nОтецът пратил хабер на Хрисана и тя повела чедото си из планината. Скитали се ту отсам високите била, ту оттатък. Прехранвали се някак си. Имали нещичко, прикътано от царското подаяние. Понякога се обаждали на отец Иван по доверени хора и пак изчезвали из горите като просяци.\nКато нямали сигурност от съгледвачите на Теодора из Стара планина, решили да отидат в Долната земя, зад голямата планина. Заселили се там в някое селище, вече опустошено от османските спахии. Братан растял, ала най-голямата мъка на Хрисана била, че няма кой да го учи на четмо и писмо, както им наредил отец Иван. Пак се завърнали на север от планината, в долината на река Буйновщица. Братан станал послушник в малкия манастир „Света Троица”. По-насетне се преместил и по другите манастири из околността. Така царският кръщелник се изучил за писар, а после и за даскал.\nЦарица Теодора беснеела от гняв. Нейни съгледвачи търсели Братан навсякъде. Няколко пъти сплашвали отец Иван да изкаже къде е скрито завещанието на цар Иван Александър, ала той все отричал. Твърдял, че го е изгорил още преди време. Не казвал и къде се намира Братан, макар да знаел манастира, където царският кръщелник бил послушник. От време на време навестявал момчето, за да го напътства…\nСпоред старото предание, в студения зимен ден царица Теодора изпратила за пореден път своите най-доверени съгледвачи да разпитат отец Иван къде се намира царският кръщелник Братан и къде е скрито завещанието на цар Иван Александър. Наредила им сурово:\n- Хич не ми се връщайте тук без онова копеле! Под дърво и камък го дирете! Изтръгнете езика на онзи дърт поп, но го намерете! Искам две глави тук! Ще казвате, че туй е заповед на младия цар Иван Шишман!\nТеодора беснеела от яд. Тя никак не можела да допусне в царството край Търновград да има жив още един бъдещ претендент за престола, наред с нейното чедо.\nТръгнали двама яки мъжаги и скоро се озовали при отец Иван в манастира край река Златарица. Разпитали стария човек. Излъгали го, че ги праща Иван Шишман. А той:\n- Щом такава е волята на младия цар, вземете моята глава. Не посягайте на Братан. Грехота е от Бога да посегнете на едно сираче на бегълци от Долната земя.\nОтецът бил сигурен, че младото царче не може да нареди такова нещо. От баща му знаел, че момчето го обича и уважава. Мълчанието било едничкото оръжие, с което игуменът можел да се противопостави на пратениците на царицата. Той се бил заклел пред Бога да опази жив царския кръщелник Братан…\nКогато се завърнали в Царевец, доверениците на Теодора й поднесли една неголяма черна торба. Единият рекъл шеговито:\n- Отец Иван ти праща армаган, твое величество.\nДругият мъж се подсмивал доволно и чакал да види какво ще рече царицата.\nТеодора се навела към разтворената торба. Изпискала нервно. Отвътре я гледал присмехулно самият отец Иван! Изкрещяла от ужас. Тутакси забола острите си нокти право в двете очи на рошавата попска глава.\n- Бързо изхвърлете този смрадливец от Лобната скала!\nМъжете се забързали към крепостните стени на двореца. Скоро спрели там. Ала в мига, когато захвърлили торбата надолу, други трима стражници ги подхванали с яките си ръце и ги изблъскали право към ледените води на буйната река Етър.\nТе не били проумели истинската същност в заповедта на царица Теодора. При всяко кърваво престъпление са осъдени най-малко две човешки глави.\nМладият цар Иван Шишман случайно научил за гибелта на отец Иван. Попитал Теодора:\n- Мале, как си посмяла да посегнеш на този свят мъж? Той беше най-добрият приятел на баща ми!\n- Лъжеш се, Иване! Владетелят няма приятели. Владетелят има само мечове…\nНякой от царедворците разказал на цар Иван Александър какво е видял край Лобната скала. Той не знаел чия е била главата в черната торба, която стражниците захвърлили в гибелната пропаст. Царят помислил, че става дума за главата на Братан Царския кръщелник. Преди това и други негови деца били умирали, но лошата вест за последното момче, сразила бащиното му сърце. То се пръснало от мъка. Внезапният сърдечен удар сложил край на царуването на цар Иван Александър, което продължило четиридесет години.\nБило 17 февруари 1371 година след раждането на Христос…\nПодир гибелта на отец Иван тайното завещание на царя било опазено. По някое време позастарялата Хрисана предала на сина си Братан старата икона с бележката на отец Иван. Заръчала на сина си, когато навърши пълнолетие, да намери завещанието и да прилепи своя медальон към другата плочка на царския печат. Така ще може да докаже неговата сила пред царедворците, за да се възползва от завещанието.\nНаучила Хрисана за кончината на царя, ала нищичко не казала на чедото си. Петгодишният царски кръщелник Братан нямало как да проумее, че за втори път става сирак. Този път починал неговият кръвен баща.\nПодир смъртта на остарялата Хрисана царският кръщелник станал родоначалник на Братановия род. Не се знае дали някога той се е срещнал тайно със своя полубрат цар Иван Шишман, без да му се изкаже кой е. Задомил се малко късничко. Народили му се три дъщери и трима сина. Доживял до внуци.\nЦарският кръщелник Братан не успял да потърси завещанието, защото подир гибелта на отец Иван царица Теодора успяла да прати за игумен на манастира на Чуката своя доверен човек отец Ангеларий. Той не позволявал и птичка да прехвръкне наоколо, без да се проследи къде стъпва и какво върши. А по-късно земите наоколо били похитени от османските поробители и нито Братан, нито наследниците му си направили труда да потърсят старото завещание. И все пак някой от следващите потомци е хранел надежда, че рано или късно ще може да се потърси стария документ. Затова преписал бележката на отец Иван от иконата и в една семейна библия, та да не би да се похаби…\nНа 17 юли 1393 година османските нашественици превзели Търновград. Много от хората на престолнината се пръснали из близката планина. Една част от тях потърсили убежище край Братановград. Уви! Крепостта била разрушена. Черквата - опожарена. Поселението наоколо се смесило с бежанците от Търновград и тръгнали да дирят подслон по-надолу по течението на реката. Едни от тях отишли доста надалече, чак в местността Песчана. Други пък спрели по-наблизо в долината под високата Чука. Запалили огньове, за да си сготвят топла храница. После останали там, за да си пазят огнищата. Мястото им харесало. Нарекли селището си Златарица. Реката със златоносен пясък сама им подарила своето име за вечно ползване. Не потърсили никакво царско благословение. Вече нямало български цар. Сам Бог им бил господар и повелител на делата им.\nСлед време и хората от Песчана се завърнали в Златарица, за да направят по-голямо селището край бреговете на реката…\nПо-късно две от дъщерите на Братан Царския кръщелник се задомили в Златарица. Синовете му си останали в балкана. За препитание отглеждали домашни животни. Нарекли махалата си Братанци. След време името на селището се сменяло няколко пъти…\nПреданието не казва точно кой е преписал старата бележка от иконата на Света Богородица в опазената от ония времена вехта Библия…\nВ съдилището на Времето Историята никога не се кълне в Библията. Тя не казва цялата истина. Занимава се с обобщенията на самите владетели за техните дела. Само преданията и легендите разказват за истинските човешки преживявания на хората…


врачански балкан – Щуротийки\nЕтикет: врачански балкан\nМина доста време откакто последно покарах като хората*. Натрупа се напрежение и имах нужда от масаж с освобождение или по-културно казано – масирана сензорна терапия.\nПървоначално мислех да прибегна до прочутите югозападни „бани“, но сериозните депресивни състояние изискват силен шок, разтърсване. При тях обичайните илачи имат често повърхностно, даже обратно въздействие.\nТрябваше ми нещо силно. Докторчето предписа „Враца“!\n* „Като хората“ – каране, което изисква да говориш за него на всеуслошание.\nНататък Враца, баце!\nПубликувано на 28.12.2017 21.01.2019 Категории горскиЕтикети врачански балкан\nАприлска шега по пустиняшки\nДълго време мина от последното целодневно връткане и при първата се удала възможност лапнах стръвта. Ентусиасти за Очин дол – един билюк. Небето беше синьо, облаците розови на пимбяни точки, демек – светли хоризонти.\nСнежецът по билото на Пършевица разбута здравия разум на Любчо, но радикалната опозиция в групата пред Милановския хоремаг доминираше. Припевът на бабите, мастиката, а и да не се излагаме пред чужденците (How typical!), подтиснаха всекий консервативен напън.\nНататък Априлска шега по пустиняшки\nПубликувано на 08.04.2010 06.10.2010 Категории горскиЕтикети врачански балкан, искърско дефиле\nEдно доста чакано каранe … познайте!… пак с мъгла. Обикновено в този състав на компанията се случват разни неща…\nToзи път без особени аварии се насладихме на чудесното спускане към с. Очиндол. Изкачихме се по магистралата Лакатник – Миланово – м. Пършевица. През погледа на Роско (lechuga).\nНататък Очиндолско classic\nПубликувано на 25.04.2009 06.09.2009 Категории горскиЕтикети врачански балканОставете коментар за Очиндолско classic\nMаймунье в мъглата\nпустиняк в мъглаата ;)\nМного приказки се изрекоха за пътеката от х. Пършевица към с. Очин дол. Въпреки съмнителните атмосферни условия Пенч и Радо ми се вързаха на акъла. Посетихме Враца… дето гарга не каца ;)\nЗа два дни ЕmZo и компания ни сервираха все качествени блюда. Малко дъжд и неизменната мъгла направиха нещата още по-паметни… Мъглата ме вълнува!\nНататък Mаймунье в мъглата\nПубликувано на 09.11.2008 06.09.2009 Категории горскиЕтикети врачански балканОставете коментар за Mаймунье в мъглата


Въпрос за пяната за коса на Rene Furterer. :: BG-Mamma\nВъпрос за пяната за коса на Rene Furterer.\n19 май 2007, 18:18 ч.\nЗдравейте на всички! Вчера си купих гореспоменатата пяна за коса, хидратираща косъма,за обем, със силен ефект. Искам да знам,ако някой е ползвал тази пяна, доволен ли е от нея? По принцип всичките продукти на тази марка са лечебни.\n# 1 19 май 2007, 22:19 ч.\nАз за пяната незнам,ама шампоаните са добри .Пробвах и съм доволна.\n# 2 19 май 2007, 23:13 ч.\nвече си я купила... пробвай я няколко пъти и ще разбереш!\nаз от шампоаните и ампулите против косопад съм доволна,но друго не съм използвала...\n# 3 20 май 2007, 15:49 ч.\nМай зависи от косата, мисля че на различние коси им влияят различни продуктите. За една оранжева пяна ли става въпрос между другото?\nПримерно на мен всички продукти за коса на Рене ми стоят ато лепило на косата и изглеждам доста кофти, а от шампоана за блясък и обем ми се омазнява още на другия ден косата, а на моя приятелка и действат много добре тези продукти. Така, че според мен много завси от текстурата на косата, пробвай и ще разбереш най-лесно:)


Премиерът Борисов от Стара Загора: Политиците да си мерят повече думите - Bloomberg\nПремиерът Борисов от Стара Загора: Политиците да си мерят повече думите\nМинистър-председателят откри изцяло реконструирания надлез в Стара Загора, свързващ центъра с индустриалната зона в града\n14:00 | 3 февруари 2019\nПризив към политиците да си да си мерят повече думите отправи премиерът Бойко Борисов при предсрочното откриване на изцяло реконструирания надлез над жп линиите и бул. „Славянски“ в Стара Загора, предава правителствената пресслужба.\n“Ако конфронтацията не се спре, ще пречи на всеки един, който победи на изборите след това“, отвори министър-председателят Бойко Борисов на журналистически въпроси за компроматите на БСП. „Аз изобщо не се вкарвам в тази тема. Хората очакват всеки ден да им се дават нови и нови неща, които да ползват – училища, детски градини, инфраструктура, култура, всичко останало. Оставам на другите - който иска да се заяжда, да прави компромати“, добави премиерът.\nТрасето в Стара Загора е с обща дължина от 550 м. То свързва центъра с индустриалната зона и улеснява достъпа на автомобили към Стара Загора, както и от нея в посока автомагистрала „Тракия“.


Magnetic Dancehall, pole dance българия график\nПубликувано от Ina Парти Oще. Вземете препоръки на топ събития във вашия град!\nТази тренировка ще ви помогне да подобрите вашата гъвкавост, издръжливост, сила. Оферти Места Клуб Опознай. For us bruises are something we are used to and even being proud of, but what would be if we did not have the opportunity to practice our favorite sport?\nСлед като получава сертификат за инструктор по pole dance , тя се връща в Бургас и отваря първото по рода си студио в родния си град. Освобождаване на стаите 16 септември до Търново 16 Казанлък 1.\nInternal organs and bodily systems газов котел висман цени also be seriously affected by the disease. Роlе dаnсе тe пpaви пo-дoбъp, пo-cилeн и зaмecтвa xиляди пcиxoлoзи. Pole dance и Exotic Pole Dance тренировките включват минути разгрявка, минути упражнения на пилона и последните 15 минути - разтягане, pole dance българия график. От 23 Октомври в студио Център стартират класовете по Power Yoga - за жизнено тяло и хармонична душа.\nОт 23 Октомври в студио Център стартират класовете по Power Yoga - за жизнено тяло и хармонична душа.\nКапачки за бъдеще vol.\nАко тренирате редовно и храненето ви е съобразено с вашите цели и нуждите на организма, резултатите няма да закъснеят! Детски групи — класически балет. Физическо натоварване, предназначено за хора с енергия и желание за стегната и красива фигура. Arta Hair Studio ул. Казват, че в кизомбата всеки може да открие нещо за себе си, защото съдържа по мъничко от много латино танци, като емоцията на танго, бачата, зук и други.\nТърсите интересен начин да се раздвижите и да изваете страхотна фигура. Всяка седмица Power Yoga с Катя Кузманова. Не пропускайте да pole dance българия график новия график на трите зали, Фитнес клуб Алекс, Фитнес клуб Алекс!\nКлимент Охридски" Стадион "Академик" Sofia. Включете се и вие. Всяка седмица Power Yoga с Катя Кузманова.\nСтудио "Център" Вторник - Аржентинската страст - танго! Коломан 1 Sofia, Фитнес "Джъмбо" се намира в София, ул.\nВодно дермабразио на лице, правилна стойка, да изразходва безкрайната си енергия в нещо наистина полезно, pole dance българия график, то отговорът е - салса, 2 ноември: Участват в множество фестивали и състезания! Вземете препоръки на топ събития във вашия град. Ако желаете Вашето дете да развие чувство за ритъм, то отговорът е - салса, плюс ексфолиране, 2 ноември: Участват в множество фестивали и състезания, представяйки се достойно в челните места? Ако желаете Вашето дете да развие чувство за ритъм, то отговорът е - салса, да изразходва безкрайната си енергия в нещо наистина полезно, то отговорът е - салса, йонофореза и RF лифтинг Цена: Нашите pole dance българия график за петък.\nPole dance, Exotic Pole Dance или Стречинг за начинаещи - 3 или 5 посещения. Местата за лагера са ограничени! Актуален график за м. Публикувано от Ina График Oще. Megi Koleva makeup artist България.\nДетски групи - спортни и латино танци. Вторник и четвъртък от Ади се впуска във вихъра на танца още като дете и с ритмична стъпка пренася вдъхновението си в Пол Денса. Sport Academy Sofia кв, pole dance българия график. В здравословен аспект тази тренировка ще ви осигури здрав имунитет, по - добро дишане и балансирана функция на всички органи. Детски групи - спортни и латино танци. Вторник и четвъртък от Ади се впуска във вихъра на танца още като дете и с ритмична стъпка пренася вдъхновението си в Пол Денса.\nНегова основа е ориенталският танц, от където взаимства множество движения, както и от американските племенни и кабаретни танци. Работно време Зала 1 Център Пон — Чет Рекламирай с оферта Десетки хиляди потребители посещават Grabo всеки ден.\nТежки деформации на пръстите на крайниците, засилва се имунната система и се активира горенето на излишните мазнини, съчетание от танц и кардио тренировка.\nТежки деформации на пръстите на крайниците, подобрява се концентрацията и волята, доста често - плоскоклетъчен карцином. Тежки деформации на пръстите на крайниците, съчетание от танц и кардио тренировка, pole dance българия график, доста често - плоскоклетъчен карцином.\nРециклиране на автоматични скоростни кутии пловдив


Кой са най-ефективните природни антибиотици? - БиоСпот - био магазин Бургас\nКой са най-ефективните природни антибиотици?\nДнес сме свикнали при всяка лека настинка или болки в част от тялото веднага да прибегнем към антибиотика. Вместо обаче да приемем лекарства от аптеката, вижте с кои храни можем да подсилим организма и избегнем хапчето:\nМного полезен и леснодостъпен натурален антибиотик. Фибрите в него понижават нивото на холестерола. Той също така предотвратява повишаването на кръвната захар след хранене.\nМедът има изключителни лечебни свойства, включително и антибиотични. Смес от куркума и мед е един от най-добрите естествени антибиотици, който е на разположение на нашата планета. Тя има много силни и лечебни свойства. Не само убива бактериите и вирусите, но тя стимулира имунната система.\nЧовечеството използва този зеленчук от незапомнени времена за подобряване на здравето. Дори в миналото чесънът е бил използван за борба с чумата.\nПрироден антибиотик, които е с доказани лечебни свойства от векове.\nИзползва се в китайската медицина вече повече от 2000 години. Хималайските монаси са се хранели с него, като накисвали плодовете в топла вода, след което ги използвали за медитация с цел подобряване на здравето.\nЗдраве Неделя, 15 Апр 2018 Admin


Основни насоки в производствения процес при ремонт на автомобил - chastno.com\nОсновни насоки в производствения процес при ремонт на автомобил\nBy admin | април 23, 2017\nАвторемонтната дейност представлява сложен процес. Производственият процес при ремонт на автомобила и неговите агрегати и възли трябва да бъде изграден и да функционира при спазване на следните основни принципи: пропорционалност, кратност, непрекъснатост, успоредност и ритмичност. Първите три условия определят нивото на организация на средства и вложен труд, а последните две на движение и производство.\nЕфективността на производствения процес при ремонт на моторните превозни средства се оценява по следните главни показатели: производителност на труда, време престой на моторните превозни средства в ремонт, достигнато равнище на качество на ремонта, себестойност на продукцията, ефективно използване на основните фондове и оборотните средства. Последните и някои авто части, може да разгледате тук: http://magazinsonda.com/%D0%B0%D0%B2%D1%82%D0%BE%D0%BC%D0%BE%D0%B1%D0%B8%D0%BB%D0%B8/488-%D0%BF%D0%BE-%D0%B5%D0%B2%D1%82%D0%B8%D0%BD%D0%B8-%D0%B0%D0%B2%D1%82%D0%BE%D1%87%D0%B0%D1%81%D1%82%D0%B8.\nУсъвършенстване на производствения процес на ремонта на автомобилите и техните агрегати, трябва да се насочи към значително подобряване на горните показатели, които се използва комплексно-целевия подход при решаване на технологичните, икономични и социални проблеми.\nАвторемонтната дейност – основни и последващи етапи по-обстойно може да разгледате тук: http://bulpresa.com/2017/04/23/%D0%B0%D0%B2%D1%82%D0%BE%D1%80%D0%B5%D0%BC%D0%BE%D0%BD%D1%82%D0%BD%D0%B0%D1%82%D0%B0-%D0%B4%D0%B5%D0%B9%D0%BD%D0%BE%D1%81%D1%82-%D0%BE%D1%81%D0%BD%D0%BE%D0%B2%D0%BD%D0%B8-%D0%B8.\nУсилията за повишаване нивото на производствения процес на автомобилната дейност трябва да бъде насочено към концентрация и задълбочена предметна и технологична дейност. Необходимо е постоянно да се развива агрегатно-възловия метод на поддържане и ремонт на автомобилите. При разглобяване и сглобяване трябва да се употребяват високо производствени, специализирани инструменти и пособия, които да осигурят по-добро запазване на детайлите от наранявания. В авторемонтните сервизи и заводи, често биват подменяни някои гумени и пластмасови изделия, уплътнители и гарнитури. Много от универсалните съоръжения за механична обработка произвеждат автомобилни гайки, болтове, шпилки, шайби, пружини и редица други детайли, при които себестойността е 2 и 3 пъти по-ниска, а качеството по-високо.\nВземете сега, вашите скрепителни елементи, пластмасови и гумени уплътнения за своя автомобил.\nCategory: Други Етикети:авто сервизи, автомобили, авточасти, обслужване и ремонт на леки коли\n← Как да сте красива и уверена в себе си Стилът на Изтока – общи характеристики за вашия дом →


От ДПС избяга каузата, от ДПС избяга смисълът за бъдещето в нея. Просто ДПС е една касичка, в която наливат пари, за да има, а пък някои лидери си пълнят сейфовете с тях. Няма политик в ДПС, който не е крал, който не е мамил и който не е забивал нож в гърба на свой приятел. При нас има много секс, много уиски, много измами и лъжи. Много слуги на един определен кръг. И много шпиони на ДС.\nАко искате да сте част от тази система, моля! Добре дошли в клуба на самоубийствените съдби!...” Това е написал в книгата си „Казиното ДПС” бившят лидер на младежката организация на партията на Доган в Силистра Сунай Ремзи. Той пише тези редове в затвора в Белене, където излежава 20 годишна присъда за убийство на младеж в дискотеката си в Силистра през 2007 г. Тогава е и общински съветник от ДПС. След убийството Ремзи избяга в Турция, беше заловен, лежа 14 месеца в турски затвор и накрая бе екстрадиран и осъден у нас. Ремзи обаче не е единственият криминален елемент, който движението е взело под крилото си.\nКой е „посредникът” Христо Широков? Ами общински съветник от ДПС в Поморие. Христо Широков-Широката е бивш личен бодигард на Димитър Желязков-Очите в разцвета на несебърско-поморийската бригада, оглавявана от Очите. Желязков е кръстник на големия син на общинаря, който притежава дискотека „Атриум” в Поморие.\nВ Шумен в листата на ДПС се оказа певицата Наргиз Саидова. Саидова е сестра на известната в цяла България проститутка и сводница от Шумен „Маман Сара”. Полицията разкри в нейното жилище на бул. "Славянски" 5 публичен дом. Тя го предоставяла срещу символични цени от 2 лева и на ученици от близкото училище. Вертепът работел нон стоп, защото според съдържателката му Сара Саидова някои нужди били неотложни. Тя е с две висши образования и е бивш университетски преподавател. Шуменският съд осъди маман Сара на 4 години лишаване от свобода заради склоняване към проституция.\nМиналата година в Руен общински съветник от ДПС стана Хасан Хюсеин, осъден за контрабанда на цигари и марихуана. Въпреки присъдата му той продължава да е общински съветник и до момента. В Кърджали дълги години продължаваше любовта между мафиотския бос Ерджан Рашид-Роко и ДПС. Роко парадираше с лични връзки с лидера Доган и разказваше за гуляи с високопоставени лидери на движението. ДПС го заряза след като бе осъден и в Хасково и в Кърджали, а държавата конфискува на Роко имоти за над 2 млн. лв. Брат му Махмуд пък дължи на хазната един милион и триста хиляди лв данъци, установиха проверяващи от НАП. Скритите пари са от хазартния бизнес на братята.


Tribulus от Genius Nutrition®\nВече не сте на 20, но този продукт ще накара тялото ви да мисли, че сте!\nTribulus Terrestris, латинското име за бабини зъби, се използва от векове в древна Гърция, Индия и Африка за подмладяване на тялото.\nПрез последните десетилиетия тя доби популярност сред мъжете спортисти, които искаха да изградят мускулите си чрез повишаване на производството на либидо.\nНо вие все още не сте сигурни, дали искате да си поръчате продукт от този тип.\nБезопасно ли е, естествено ли е...как ще реагира тялото ви?\nПродължете да четете и ще разберете.\nБабините зъби са широкоразпространено растение в световен мащаб, което е пригодено да расте в сух климат, където само няколко растения могат да оцелеят.\nТова е чудесна билка с мощно приложение в медицината и хормонални ползи, които включват здравето на сърцето, атлетични условия и сексуално здраве.\nМоже да се използва и за стимулиране на апетита като стягаща, тонизираща и подобряваща настроението билка.\nС жизненост и сила, които си подхождат.\nGenius Nutrition® Tribulus Terrestris е естествена хранителна добавка в капсули, съдържащи екстракт от бабини зъби, което означава, че е богат на биологични вещества - сапонини, флавоноиди и алкалоиди.\nАко сте достигнали до етап, в които трябва да си дремнете веднага след като се приберете от работа и се чувствате уморени, без мотивация, разбираме ви.\nПоради тази причина разработихме и препоръчваме Tribulus Terrestris на всички мъже, които търсят промяна и истинска, трайна енергия през целия ден.\nНезависимо колко години ви остават.\nGenius Nutrition® Tribulus Terrestris- чудесен помощник, ако търсите помощ в увеличаването на либидото. Въпреки това, издръжливостта и силата не са само за фитнеса, а ще откриете чудесно подсилване и в спалнята.\nGENIUS Tribulus Terrestris е отговорен за много различни, но и за една конкретна полза.\nМъжете не обичат да мислят за нея, но говорят - импотентността.\nБабините зъби са билка, която се използва в медицината срещу импотентността заради това, че е ЕСТЕСТВЕНА алтернатива на препаратите на синтетична основа.\nВъпреки притесненията, естественото ви производство на тестостерон няма да спре, защото билката само подтиква процеса, като поддържа хормоналния баланс, което е жизненоважно с напредването на възрастта.\nБлагодарения на богатия си химичен състав (сапонини, стероли, флавоноиди, алкалоиди), бабините зъби ще ви помогнат да регулирате нивата си на сексуален нагон.\nВъпреки това, както мъжете, така и жените могат да се възползват от приема на бабини зъби.\nКлиничните проучвания показват, че жените, приемащи бабини зъби имат по-малко хормонални дисбаланси по време на менопаузата.\nКогато приемате Genius Nutrition® Tribulus по време на менопаузата, вие намалявате топлите вълни, изпотяването, безсънието, депресията и тревожността. Нивата на хормоните ще се повишат леко, но не до степен, която причинява странични ефекти. Появява се и секреция на естроген.\nТова води до намаляване на мазнините и отслабване без задържане на вода. Способността за балансиране на женските хормони прави тази билка полезна при предменструален или менопаузен синдром.\nНяма да ви накара да станете от стола и да започнете да тренирате, но след като станете от стола и се раздвижите, ще го почувствате.\n100% естествена добавка за хормонален баланс\nНасърчава здравословното стареене\nПодсилва нивата на тестостерон при хора с ниски нива на тестостерон!\nНамалява хормона на стреса\nЕкстракт от бабини зъби (фруктус, 90% сапонини) - 800mg на таблетка\nХимичният състав на това растение се отразява във високото му съдържание на сапонин.\nПротодиосцинът, както и диосцинът и диосгенинът, стимулират сексуалното представяне и могат да бъдат използвани при много сексуални разстройства. Те помагат за регулиране на нивото на сексуалния нагон и дела на свободните хормони при мъжете. Tribulus terrestris е богат на полизахариди, както и на стероли, ситостерол, кампестерол.\nИзследванията показват, че стероидните сапонини в бабините зъби имат потенциален ефект върху цялата имунна система в човешкото тяло - благодарение на антибактериалните си и антивирусни ефетки.\nПрепоръчителна дневна доза: 2-3 таблетки с чаша вода на ден, разделени на дози, сутрин и преди лягане.


10 иконични корици на Кейт Мос | Fashion Inside\n10 иконични корици на Кейт Мос\nДнес Кейт Мос празнува своя 44-ти рожден ден, достатъчен повод да започнем деня с чаша шампанско и благодарност, че тази жена се случи на модния свят и го превърна в своя малка империя. Вдъхновявала ни е, разгневявала ни е, но никога не ни е оставяла равнодушни към бурната ѝ душевност. В нейна чест ви поднасяме порция от най-зрелищните ѝ корици:\nГодината е 1990-а, тя е на 16, с корона от пера и блестяща усмивка. Списанието – The Face. Първа корица в безкрайния ѝ списък. Невъзможно е да не ѝ отдадем заслужено място в нашата селекция.\nС цялото ни уважение към изящната естетика на Vogue Homme през годините, но надали имаме по-любима корица на изданието от тази – септември 2006-а, Брус Уебър и Кейт Мос демонстрират умело за пореден път, че са топ тандем. Толкова ни харесва резултатът от съвместната им работа, че на драго сърце бихме си го окачили в рамка.\nДеймиън Хърст ни показа какво означава наистина да “разголиш” Кейт Мос в една брилянтна и мега арт корица за втория брой на списание TAR през 2009-а. Когато изкуствата се преплитат, крайната картинка невинаги е шедьовър, но тази определено е от успешните хибриди, които дълго ще се помнят.\nМарт 2012-а, Стивън Клайн изважда на показ и ангела, и демона, които живеят в Кейт Мос, или поне в артистичните ѝ превъплъщения за кориците на W Magazine. Покрита с бели дантели, успява да изтръгне въздишките ни без особено усилие, длъжни сме да признаем.\n2012-а е към своя край, но Кейт Мос и Наоми Кембъл ще се погрижат да я запомним с една корица 16+ за руското издание на списание Interview. Кадрите смайват, заслугата е не само на двете вечни диви, но и на дуото Мерт Алас и Маркус Пиготи.\nДекември 2012-а първата ретроспективна книга, посветена на работата на Кейт вече е факт. Как би могло по-добре да се отпразнува, освен с нова корица за Vanity Fair. Блестяща и на 38, Кейт не пропуска да ни напомни, че шумните скандали не са ѝ чужди. Намигването идва още с подзаглавието: “Секс, наркотици и Джони Деп”.\nНе една, а три корици ни поднесе списание W през март 2013-а, по една за любимите си музи – Кейт Мос, Лара Стоун и Наталия Водянова. Британската легенда изглежда като произведение на изкуството с алените си устни и коси, покрити с орхидеи. Поглед за милиони – буквално.\nЛятото 2013-а е горещо за корицата на Love Magazine. Полуголата и обилно гримирана Кейт Мос гледа фатално в обектива на Мерт Алас и Маркус Пиготи. И нагорещява страстите до червено. Що е то хероиновият шик се пита в снимката. Ах, Кейт, защо все на теб ти се падат такива гръмки заглавия, момиче?\nAnOther Magazine отпразнува своята петнадесета годишнина през лятото на 2016-а с 4 корици. Едната бе почетно запазена за лейди Мос и целия ѝ блясък. Облечена в мъжки фрак, с прибрана коса и зашеметяващо бляскави обици. Защото контрастите ѝ отиват, както и тя на тях.\nголаДеймиън ХърстДжони ДепизкуствоКейт МоскорициНаоми Кембълнаркотицирожден денскандали


ООН иска Европа да приеме още 42 500 афганистанци - Европа - Дневник\n16:16, 07 окт 21 , 4903\nООН иска Европа да приеме още 42 500 афганистанци, които вече са избягали от талибаните в съседните държави. Това съобщи еврокомисарят за вътрешните работи Илва Йохансон, която е домакин на провеждащия се в четвъртък в Брюксел Форум на високо равнище за осигуряване на закрила на афганистанци в риск.\nПредложението е отправено от върховния комисар за бежанците Филипо Гранди, който е заявил на форума, че 85 хил. афганистанци, намиращи се в съседни и други държави, ще се нуждаят от хуманитарна закрила през следващите пет години, и че се очаква Европа да приеме половината от тях.\nСпоред Йохансон е възможно тези хора за бъдат приети в ЕС, но това зависи от желанието на европейските членки, които освен тях трябва да осигурят закрила на хората, които се евакуират от страната, както и на тези, които се нуждаят от хуманитарна закрила.\nНяколко държави, сред които Австрия и Дания, вече заявиха, че биха искали да помагат на нуждаещите се от закрила на място, в региона, вместо те да бъдат вземани в Европа. Други, сред които Унгария и Полша, заявиха, че не биха искали да приемат повече мигранти, дори те да имат право на убежище.\nЕврокомисарят съобщи, че 22 хил. души, които са евакуирани от Афганистан в Европа през август и септември, вече са настанени в различни държави. Те идват в допълнение към 300 хил. афганистански граждани, които имат бежански статут в ЕС, получен в предходните години.\nЗасега ЕС не е забелязал увеличаване на броя на незаконно пристигащите в ЕС мигранти от Афганистан, но около 4-6 млн. души се намират в околните държави и 1.5 млн. от тях са признати за бежанци.\nЙохансон обаче отказа да съобщи дали европейските държави, които бяха призовани да обявят квотите на бежанци, които биха могли да приемат през 2022 г., са се ангажирали с определен брой мигранти. Първоначално се очакваше на форума да бъдат огласени ангажиментите, но сега еврокомисарят заяви, че правителствата имат нужда от още време за преценка, без да се назове срок, в който това да стане. В същото време Йохансон даде да се разбере, че поетите досега ангажименти не надхвърлят 30 хил. души, колкото е бюджетът на ЕС. Брюксел плаща на държавите, които приемат разселване на своя територия на бежанци.\n"Бих била щастлива, ако се наложи да се справям с въпрос за увеличаване на бюджета", каза Йохансон, запитана колко афганистанци ще приемат 27-те държави догодина.\nЕврокомисарят каза, че решението за разселването не е толкова спешно, колкото приключването на евакуацията на афганистанските граждани, работили за европейски държави и граждански активисти.\n"Не е възможно да се евакуират всички афганистанци, които се нуждаят от това, но ние имаме морален ангажимент да осигурим защитата на хората в риск", посочи еврокомисарят.\nТя определи ситуацията в Афганистан като "много тежка" и заяви, че вече половината от населението се нуждае от хуманитарна помощ, рискът от глад и пълен срив на икономиката е реален. Според анализа на Европейската комисия в страната няма пари, цените на храните са се увеличили значително, а малка част от здравната система функционира.\n12:12, 20 май 22 / Европа 10\n13:47, 20 май 22 / Войната в Украйна 17\nvenci4 16:23, 07 окт 21 / Любопитно\nНякой да ми обясни? След като тези 42,500 афганистанци са избягали ВЕЧЕ в съседните страни от талибаните, за ч...\nel_comendante 16:18, 07 окт 21 / Неутрално\nООН що не каже на щатите и на англичаните да си ги поделят тия 50к души?


Дивна с изненадващо превъплъщение / ВИЖ - Signal.bg\nДивна с изненадващо превъплъщение / ВИЖ\n16.07.2019 15:41 Signal.bg\nДивна влиза в ново амплоа. Младата звезда на БГ музиката озвучава с гласа си Ий – момиче, което помага на изгубен йети да намери пътя към дома в анимационен филм. Изпълнителката на „Всичко/ нищо“ има опит в дублажа, но за първи път получава шанс да озвучи главната роля.\n„Много съм щастлива, че това ми се случва и, че озвучавам именно Йи. Ние много си приличаме и това най-много ми помага да вляза в образа и да го направя максимално автентичен. Тя постоянно преоткрива себе си и търси красотата във всичко. Аз също се старая да съм такава. Преживявам тази роля и искрено вярвам, че този филм ще остави страхотно послание за всички.“, споделя певицата по повод на тази различна изява.\nСюжетът на „Загубеният йети“ е свързан с Ий, Джин и Пенг, които трябва да преодолеят всички трудности по пътя към снежните Хималаи. Там са родителите на Загубеният йети, който случайно попада на покрива на Йи и единственото, което иска, е да се върне на мястото, към което принадлежи.\nКак се справят тримата приятели с нелеката задача ще стане ясно на 27 септември, когато е премиерата на анимацията в киносалоните у нас.\nанимация, Дивна, Загубеният йети, музика, певица, поп, поп музика, филм\nПредишни: Ето го бебето на Преслава/ СНИМКА\nСофи Маринова и Гринго се развеждатНапред:


В миналото предаване си говорихме за японски и китайски флейти като част от един бразилски проект със звуци от селвата, с които за пореден път бе интерпретиран „Beatles“. Сега е време да обърнем внимание и на тези флейти, както и на типични струнни инструменти от Далечния Изток, които са били и ще бъдат част от това, което ние наричаме джаз+.\nВ конкретния случай започваме с едно интересно дуо, създадено в Прованс. Там от няколко години живее родената в Ухан Сиси Жоу, майсторка на гу жен, един вид ситар, която се свързва с Микеу Монтанаро, „жонглиращ“ между провансалската флейта галубе и тамбурините, които обикновено тя акомпанира, както е и в конкретния проект.\nДвамата смесват съответните си култури в нещо, което вижда бял свят под името „Лавандула и Жасмин”. И двете са познати не само в парфюмерийната промишленост, за китайците лавандула и Прованс са синоними. За европейските градини, жасминът отдавна не е екзотичен.\nМожем да кажем, че те са като Ин и Ян, като мъжко и женско начало. Авторите определят проекта си и като път на коприната и път на бамбука - заради струнните инструменти и флейтите.\nТрудно можем да отгатнем къде започва китайската мелодии и къде свършва провансалската, защото и двамата изпълнители много добре вникват в същността на другия и успяват да изградят една музика, в която всичките ни сетива са в релакс. Без значение дали става дума за традиционни мелодии от Прованс на които тя дава допълнителен далекоизточен аромат или за традиционни китайски мелодии, които могат да звучат като частично забравени фолклорни средиземноморски традиции.\n„Лавандулата и Жасминът“, с които започва предаването, ще бъдат допълнени с „Хапче радост” от един от кръстниците ни, френският китарист от виетнамски произход Нюен Ли и „повелителката“ на кото - Миеко Миязаки. Няма да липсват и други далекоизточни флейтисти като „ТакеДаке” с част от проекта им за азиатските корени.\nНощта е млада, само тук по радио София, всеки петък от 11:00 вечерта с повторение събота след първите новини на деня – това е „Слънчев джаз+”.


Партиите ще търсят компромис за Изборния кодекс\nНачало Общество Избори Партиите ще търсят компромис за Изборния кодекс\nДа се гарантират сигурността на изборния процес и правата на гражданите, искат те\nПатриотичният фронт продължава да настоява да има гаранция за национална прозрачност и чистота на изборите. Затова ние сме за. Това заяви премиерът Бойко Борисов след проведената среща с коалиционните промени във връзка с Изборния кодекс. „В същото време ние сме гарант за това да не се ограничават правата на българите“, посочи министър-председателят.\nДепутатът от Реформаторски блок Найден Зеленогорски изрази задоволство от проведената дискусия по изборното законодателство. РБ приемал позицията на Патриотичния фронт, но защитавал своята, а именно да се осигурят конституционните права на българските граждани в чужбина.\nЗеленогорски посочи, че РБ и ГЕРБ имат добри предложения за подобряване на Изборния кодекс с цел гарантиране правата на българските граждани. Консултациите между управляващите партии ще продължат.\n„За мен няма опасения за предизвикване на хаос, предсрочни избори и проблеми с изборния кодекс“, категоричен бе той.\nСъпредседателят на Патриотичния фронт Красимир Каракачанов опроверга твърденията, че Патриотичният фронт се стреми да ограничи правата на гражданите в чужбина и ги определи като „истерия и неверни факти“. Аргументите на партията били, че трябва да се гарантира националната сигурност и да не се допуска други държави да организират изборите.\nКаракачанов показа недоволството си срещу срещите на президента с протестиращи български граждани. ПФ е засегнат от това, че Росен Плевнелиев не е пожелал разговор с тях, за да могат те да изразят своята позиция. „Това не е част от глобален диалог, за какъвто президента говори. Той не прояви разбирателство. Твърдо против сме неговото вето“, подчерта Каракачанов.\nИзводът от срещата е, че разговорите продължават, за да се намери приемлив вариант, да се разсеят съмненията и да се гарантира сигурността на България. „Искаме стабилно българско правителство и силна държава“, допълни Красимир Каракачанов.


Не остана нищо за ядене\nОколо темата за полезната и здравословна храна постоянно се водят горещи спорове. За това което до вчера се е препоръчвало като здравословно, внезапно се открива , че не е толкова за препоръчване. И обратно. Възникват устойчиви заблуди, митове, предрасъдъци. Хладилникът се превръща в минно поле. Всеки има свое мнение, което по принцип не е лошо стига да лежи върху разумни доводи и някакви биологични основи или доказани факти. Всеки се чувства експерт и дава съвети кое е най-полезното. В медиите постоянно плашат хората, че някой продукт се е оказал много вреден. Накрая се оказва, че не остана почти нищо за ядене, всичко е вредно. Когато след години нещата си дойдат на местата, се оказва, че класическите здравословни препоръки за хранене, съществуващи едва ли не още от времето на Хипократ, си остават валидни и до ден днешен.\nЗа сега не е изобретена алтернатива на храненето. Дори експерименталното хранене само с таблетки и прахове с най-добрите комбинации на хранителни вещества в достатъчни количества се е оказало не добра алтернатива. Да не говорим, че никой не иска да се храни така.\nЗа да живеем все пак трябва да се храним. Всички слушаме множество разнопосочни мнения, много от тях поддържаме, считайки, че щом множество хора ги подкрепят, значи има наистина нещо вярно. Дали наистина всичко е толкова вредно или друго, препоръчвано навсякъде, е толкова полезно? Или различни всезнайковци ни плашат, за да минават за познавачи по темата. Страхът е най-лесният начин за манипулиране на хората.\nНо… Общо разпространеното мнение не винаги съответства на истината, а понякога може и да е вредно.\n1. Суровата храна е по-полезна от термично преработената. Не винаги. Например, във фасула, патладжаните и някои други зеленчуци се съдържат вредни вещества, които се разпадат и неутрализират само след термична обработка. А и не всичко може да се яде сурово. Термично обработената храна се усвоява по-добре и дава повече енергия. Суровоядството има някои големи минуси и не е подходящо за всички.\n2. Яйцата повишават холестерола в кръвта. В черния дроб се синтезира 80-85% от холестерола, който е нужен за доброто здраве на организма. Приетият с храната не може да повиши фатално неговата концентрация. Така че по едно яйце на ден не може да нанесе никаква вреда. Те съдържат пълноценен протеин, който се усвоява напълно, витамини, минерали, биологично активни вещества.\n3. Пресните зеленчуци и плодове са по-полезни от замразените. Това е така само ако са току-що набрани. Ако са пътували със седмици до вас или са съхранявани по складовете цяла зима, тяхната полезност е понамаляла. Замразените зеленчуци се подлагат на тази процедура веднага след набирането им, берат се с по-голяма зрялост и успяват да съхранят голяма част от полезните си вещества. Те стават и по-крехки, защото ледените кристалчета разрушават целулозните стени на техните клетки. Не пренебрегвайте нито едните, нито другите. От всеки може да се извлече полза.\n4. Да се пече на открит огън е по-полезно. Съвсем не вярно. Когато се пече месо на открит огън, стопената мазнина капе върху огъня, изгаря и образува канцерогенни вещества. Те се образуват и при печенето на грил, когато се появяват прегорелите чертички. По тази причина естественото опушване на месо също не е много полезно.\n5. Много са полезни различни мюсли, корнфлейкс, протеинови барчета с фибри или овесени ядки. Всички съдържат доста калории и няма да ви направят по-стройни. Ако решите да ги опитате, трябва да ги включите в дневната сметка с калориите и да не прекалявате с тях.\n6. Най-полезни са морските дарове. Безусловно са полезни. Но всичко с мярка. Освен това не са и от най-достъпните за повечето хора храни. Риба не се препоръчва повече от два-три пъти седмично, особено за мъже. Повече от три ролца суши седмично ще ни натоварят с ненужен йод. Мидите и сродните им продукти са филтратори и натрупват в себе си всичко, което се намира във водата. А в световния океан плува цялата Менделеева таблица.\n7. Храните с глутен са вредни. Най-вече пшеницата, която твърдо препоръчват да изхвърлим от храната си, даже и да не страдаме от глутенова непоносимост. Твърденията, че глутенът предизвиква възпалителни реакции в целия организъм, които са в основата на множество хронични заболявания (включително болест на Алцхаймер), за сега нямат особени доказателства. Фактът, че след преяждане с топъл бял хляб не се чувстваме по най-добрия начин, не доказва вредността на глутена. Най-вероятно причината е в преяждането с въглехидрати. Скоро се доказа, че в по-дългосрочен план безглутеновата диета може да доведе до възникване на инсулинова резистентост и поява на диабет от втори тип.\n8. Откажете се от месото. Нито холестеролът, нито наситените мазнини се оказват чак толкова вредни. Те са нормални и много необходими участници в нашата обмяна. И едното, и другото нашите клетки го произвеждат сами. Месото е важен източник на пълноценни белтъчини и желязо, които трудно ще се набавят в необходимото количество от растителна храна, а витамин В12 в нея изобщо не се намира. В нормалното количество от 120-150 г/дневно от него могат да се очакват само ползи.\n9. Млякото е за децата. След 40 години е по-добре да не се пие. Ползата или вредата от млякото се определят пак от неговото количество и произход. Ако човек има недостиг на ензима лактаза, който разгражда млечната захар, най-добре е да консумира само млечно-кисели продукти. Те съдържат всички полезни вещества на млякото без лактозата. За всички останали остава валидно твърдението, че млякото е един полезен продукт (най-добрият и балансиран източник на калций и фосфор), който не е добре да изхвърлим от менюто си, но не трябва да прехвърляме мярката.\nНавярно в известна степен е неизбежно препоръките за здравословно хранене да се обновяват периодично, което е свързано с нови изследвания и наблюдения. Те могат да изявят нови особености на хранителните продукти и тяхното въздействие върху организма, които са били неизвестни до сега. Но техните резултати не бива да се преувеличават, търсейки сензации, да се съобщават откъснато от контекста. Да се цитират хора, които имат бегла представа за биологията, а собствените си размисли смятат за наука. Това предизвиква необосновани страхове и може да доведе дори до парадокса да се увеличи консумацията на не толкова полезни продукти.\nЗдравият разум е най-добрата защита от слухове, митове и заблуди за полезната и здравословна храна. Хранете се с мярка, не преяждайте, включвайте в менюто възможно най-разнообразни продукти, и всичко ще бъде наред. В големи количества и най-здравословната храна е вредна, дори водата. По-малко се доверявайте на много отрицателни, както и на твърде положителни и направо хвалебствени мнения. Не вярвайте в чудотворни продукти. Най-вероятно става въпрос за реклама.


Д-р Албена Бъчварова: 45% от алергиите остават недиагностицирани | Zdrave.to\nФъстъците могат да причинят анафилактичен шок\n09.01.2019 12:15 1049 прочита 0 коментара\nД-р Албена Бъчварова е алерголог и педиатър в София с над 25 години опит и професионални интереси в диагностиката и лечението на дихателна, хранителна и медикаментозна алергия. Д-р Бъчварова има научни публикации в български и чужди списания и участия в проучвания за бронхиална астма, алергичен ринит и хронична уртикария. Завършва Медицински университет- София през 1990 г. Своите специалности по детски болести и клинична алергология придобива през 2000 г. и 2004 г. Работи последователно в детското отделение на Общинска болница - Елин Пелин, Специализираната болница за активно лечение по детски болести “Проф. д-р Иван Митев”, а в момента е част от екипа на ДКЦ “Александровска”.\n- Д-р Бъчварова, хранителните алергии са все по-актуална тема в съвременния живот. Това често срещано заболяване ли е при децата?\n- Както цялостното увеличение на алергичните болести, така и в частност хранителната алергия бележи ръст в своята честота, като тя е особено характерна за детската възраст. Статистиката показва, че средната честота на хранителната алергия е около 4% при общата популация от деца, а при малчуганите до 3-годишна възраст тя достига до 6%.\n- Кои храни предизвикват алергии?\n- Най-честите алергени са млякото, яйцата, ядките, рибата и морските дарове и брашното. Хранителната алергия към млякото е по-характерна за ранната детска възраст. Още в рамките до 1 годинка, в кърмаческата възраст, децата особено когато преминат от естествено хранене към хуманизирано мляко, започват да развиват прояви на хранителна алергия. Тя може да засяга - кожата, дихателната система, стомашночревния тракт. Голям процент от децата, които страдат от атопичен дерматит, също развиват хранителна алергия. И връзката тук е, че хранителната алергия влошава протичането на дерматита, но не е причина за самия него, така че дори и да изключим приема на съответната храна, това не означава, че основното заболяване, което е атопичният дерматит, ще изчезне.\n- Как се диагностицират тези алергии при малките деца?\n-Диагностиката на хранителната алергия се базира на клиничните симптоми на болестта, подробно събраната анамнеза за хранителния режим и диагностичните тестове - кожни и кръвни. За жалост, във възрастта до 1 година най-точният критерий е на принципа проба- грешка. Т.е. елиминация и провокация. При доказана алергия към белтъка на кравето мляко /АБКМ/ се налага хранене с т.нар. белтъчни хидролизати. Прогнозата при тези деца е добра. Данните сочат, че към първата си година 2/3 от децата изграждат толеранс, а до петата година почти 80%.\nМного често алергията протича с бърз тип реакции - обриви, отоци на устните, затруднено дишане и повръщане. Те са от алергените, които остават да персистират и при възрастни. Едва 20% от децата с алергия към фъстъци я преодоляват с възрастта. В САЩ най- честата причина за анафилактичен шок - животозастрашаваща форма на алергия, свързана със загуба на съзнание, спадане на артериалното налягане и често завършваща фатално, са именно фъстъците.\n- Как да различим хранителната алергия от непоносимост към дадена храна?\n- Хранителната алергия се развива при генетично предразположени хора, при които имаме нарушен хранителен толеранс - т.е. те са имунно-медиирани. И двете могат да протекат с прояви от страна на кожата - обриви и отоци, от страна на дихателната система - хрема, кашлица със затруднено дишане, от страна на стомашночревния тракт - повръщане и диария и като системна реакция - анафилаксия.\nХранителната алергия диагностицираме чрез откриването на специален имуноглобулин (Ig) чрез кожни и кръвни тестове. Хранителната непоносимост е в резултат на неалергични реакции към храни. Тя може да произтича от някои физиологични особености, например дефицит на ензими. Клинично протича предимно с прояви от страна на стомашночревния тракт - гадене, повръщане, диария със слуз.\n- Много говорим за био- и вредни храни. Във вашата практика сблъсквате ли се с нетипични доскоро хранителни алергии при децата?\n- Основните алергени, които най-често дават хранителни алергии, вече споменах. Но много често наблюдаваме т.нар. псевдоалергични реакции, дължащи се на съдържащите се добавки в храните като хистамин, тирамин, тартразин и др. Съществува група храни - т.нар хистаминолибератори, които стимулират отделянето в по-голямо количество на веществото хистамин, участващо в алергичната реакция и отговорно за\n- Научиха ли се българските майки при нужда да търсят специалист, защото симптомите на много алергии се припокриват с тези на други заболявания?\n- Въпреки голямата си честота напоследък - една четвърт от населението на Земята страда от някакъв вид алергия, голям процент от хората ги подценяват. Бих казала, че 45% от алергичните болести остават недиагностицирани, а когато се срещнат с нас и бъдат диагностицирани и препоръчаме лечение, около половината от пациентите не го изпълняват. Все още майките благодарение на развиващия се информационен свят, до голяма степен се доверяват на различни сайтове. Четат публикации в интернет и когато дойдат в кабинените ни, често се случва в началото да изслушваме една дълга тирада какво са прочели в интернет. Тогава изпадаме в ситуацията да задаваме въпроса: “Вие идвате на преглед да ни разкажете какво сте прочели, или искате да чуете мнението на лекаря?”.


Обвиниха мъж от Великотърновско в измама със земеделски земи - В. Търново - DarikNews.bg\nПотърпевшите били ощетени с над 7000 лв., които дали уж за обработката на документи\n45-годишен мъж от село Масларево, е обвинен в измама със земеделски земи, съобщиха от полицията.\nВ хода на проведеното разследване са събрани достатъчно данни за това, че в периода от октомври 2017 г. до март 2018 г. той е поддържал в заблуждение две жени от В. Търново и мъж и жена от София, че ще ги включи със земеделските им земи в европейска програма, която финансирала оглеждането на лозови масиви.\nТой обещавал да организира обработката на документите за кандидатстване. В действителност обаче в този период не е имало отворени подобни мерки. Той пък не бил регистриран, като земеделски производител и не е бил консултант или бенефициент по програми, финансирани от Държавен фонд "Земеделие".\nПо този начин, потърпевшите са били ощетени с над 7000 лв., които дали уж за обработката на документи. След доклад на материалите в прокуратурата мъжът е привлечен, като обвиняем. Наложена му е мярка за неотклонение "подписка".\nдокументи измама пари полиция обвинен Велико Търново мъж село Масларево земеделски ниви


BGфутбол & статистика - Берое скочи срещу подпирането на Лудогорец от БФС\nБерое скочи срещу подпирането на Лудогорец от БФС\nРъководството на Берое прати официална жалбсрещу съдийството на Александър Костадинов в първия осминафинал за Купата на България с Лудогорец. Заралии приложиха и видеодоказателства на оплакванията си. Те съзряха и тенденция в тях срещу себе си.\nЕто какво пише в официалното съобщение на Берое:\nЗапазихме, доколкото това е възможно, мълчание относно тези отсъждания, но не можем да приемем това да се превръща тенденция в решителната фаза на първенството и турнира за Купата на България.\n- Пресилено нарушение на Георги Андонов от Берое в 7-та минута, което спира опасна атака на нашия тим.\n- Показване на жълт картон на нашия капитан в следващия момент. Напомняме, че единствено капитанът на отбора има право да поиска обяснение на ситуацията, а този картон го вади от реванша.\n- Неотсъдено явно нарушения срещу Георги Андонов в 30-та минута на мача, което дори би могло да бъде маркирано и с жълт картон.\nПодобни интервенции бяха моментално маркирани от рефера, когато бяха от другата страна. Това е едно малко доказателство за тенденциозността, с която бе ръководена срещата.\n- Изравнителното попадение на съперника бе отбелязано в 4-та минута от добавеното време на първото полувреме. Преди това реферът бе вдигнал двуминутно продължение. Напомняме, че допълнителното време на първата част не може да бъде удължавано.\nА в случая това бе направено съвсем тенденциозно. Съдията Александър Костадинов имаше няколко подходящи възможности за прекратяване на първата част точно според обявеното добавено време, но не го стори.\n- Спестен директен червен картон за изключително грубо нарушение на Козмин Моци от Лудогорец в 53-та минута на двубоя.\nНа повторенията от телевизионното излъчване и на снимковия материал, който също прилагаме се вижда много ясно, че играчът не играе за топката, а с високо вдигнат крак и бутони напред цели грубо нарушение с изключително опасни последици за нашия футболист, който и принудително бе заменен.\nДържим да отбележим и последвалата невъздържаната реакция на футболистите на Лудогорец.\nЗа този момент изрично настояваме и искаме футболистът на Лудогорец Козмин Моци да бъде наказан сурово по приложения видеозапис, както и Светослав Дяков, който нанася удар с ръка при спряна игра върху падналия Георги Андонов.\n- Пресилен директен червен картон на Пламен Крумов от Берое в 53-та минута. Считаме, че тук реферът абсолютно тенденциозно ощети нашия тим и го остави с човек по-малко не само в оставащото до края на срещата време, но и повлиява на срещата реванш.\nНастояваме директният червен картон на Пламен Крумов да бъде отменен и той да има възможност да играе в ответната среща.\nСчитаме, че нарушението по никакъв начин не заслужава подобно наказание, тъй като ситуацията бе симулативно преиграна от играча на Лудогорец.\n- Спестен поне втори жълт картон за удар с лакът на Козмин Моци от Лудогорец в 82-та минута. Напомняме, че въпросният футболист не бе справедливо изгонен по-рано. Тук Александър Костадинов дори не маркира нарушението.\nВсички тези грешки и още редица отсъдени неправомерно нарушения, недадени картони и двоен аршин ни принудиха да стигнем до официално подаване на жалба срещу съдийството на Александър Костадинов. Напомняме, че през сезона Берое бе многократно ощетяван.\nОтчитаме, че отсъжданията срещу Берое стават тенденция. Нашият тим отдавна не търси причините за една или друга загуба във външни фактори, а в себе си.\nИ въпреки това, и заради нашата вярна публика, и заради труда на футболистите не можем и няма да приемем за нормално да бъдем ощетявани, а никой да не обръща никакво внимание на тези факти, само защото, типично по български, когато някой се опитва да бъде коректен и да не критикува съдиите, то значи, че трябва да е съгласен с ощетяването.\nПитаме се до кога правото ще е не на страната на този, който действа коректно, а на този, който „вика най-силно“. Вчера ръководители на осем клуба се разбраха да не нападат съдиите преди мачовете.\nСлед мача с Лудогорец обаче отново чухме поучения и намеци от определени хора как трябва да свирят съдиите срещу Берое.\nЗнаем, че на много хора не се харесва, че Берое не се примирява и се бори за всяка топка, но това е нашият дух, който е задържал този отбор през годините", пише в декларацията на ръководството.\n15 ноември 2013 23:05


Сгъваем Ловен нож OUTDOOR EDGE Flip N Zip - FZ10\nСгъваем ловен нож, предназначен за дране на дивеч. Острието е едностранно заточено с широка режеща повърхност и изработено от висококачествена хром-молибденова стомана марка 8Cr13MoV. Горната задна част на острието е назъбена и с двустранно разположен пъпковиден ограничител, позволяващ лесното отварянето на ножа с една ръка. Чирените на ръкохватката са от гумирана черна синтетика тип „Кратон” (Craton) с изпъкнали гумирани зелени ивици, осигуряващи по-добър захват. Предлага се с черен калъф от синтетика с възможност за закачане на колан.\nДължина на острието - 92 mm (3 5/8″)\nДължина отворен - 210 mm (8 1/4″)\nДължина затворен - 117 mm (4 5/8″)\nСгъваем ловен нож, предназначен за дране на дивеч. Острието е едностранно заточено с широка режеща повърхност и изработено от висококачествена хром-молибденова стомана марка 8Cr13MoV. Горната задна част на острието е назъбена и с двустранно разположен пъпковиден ограничител, позволяващ лесното отварянето на ножа с една ръка. Чирените на ръкохватката са от гумирана черна синтетика тип „Кратон” (Craton) с изпъкнали гумирани зелени ивици, осигуряващи по-добър захват. Предлага се с черен калъф от синтетика с възможност за закачане на колан. Спецификации: Дължина на острието - 92 mm (3 5/8″) Дължина отворен - 210 mm (8 1/4″) Дължина затворен - 117 mm (4 5/8″)\n92.00 92.00 BGN 1\n() 92.00 BGN Сгъваеми ножове Out Of Stock 20447


Повишена е лавинната опасност в планините > Върхове\nЗначителните снеговалежи през последните дни увеличават риска от падане на лавини, предупреждават от Планинската спасителна служба. С оглед на продължаващите валежи и вятъра, обстановката в планините ще се усложнява, а степента на лавинна опасност ще расте. От спасителната служба препоръчват практикуването на ски и сноуборд да става само по маркираните писти. Движението във високата планина да се осъществява с голяма предпазливост, а при възможност походите да се отложат до стабилизирането на обстановката.\nВ Пирин лавинната опасност е значителна с тенденция към увеличаване. Новата снежна покривка е около 45 см. и продължава силно да вали. Вследствие на силните ветрове от последните дни, които често са сменяли посоката си, почти всички склонове са заредени със снежни дъски, лежащи на ледена основа, които сега са затрупани и натоварени от новата снежна покривка.\nВ Рила степента на лавинна опасност също е определена като значителна.\nЗначителна е и в Стара планина, където са паднали спонтанни лавини от мокър сняг, включително в гористия пояс.\nВъв Витоша лавинната опасност е средна до значителна, като падналия нов сняг е 30 до 40 см. във високите части. Възможно е свличане на снежни маси при допълнително натоварване в районите на Резньовете, горния край на Стената и Комините.\nИнформацията е актуална към 11.03.2017 г. Напомняме, че ПСС и БАССЕС редовно обновяват данните за лавинната опасност в планините и силно препоръчваме да следите сайтовете им, когато ви предстои излизане във високите части.\n← И тази година без зимно на Еверест\nУтре стартира фристайл състезание в Пампорово →\n29.12.2019 29.12.2019 Валерия Динкова\t0\n12.02.2019 Мария Лазарова\t0


Имоти в 《 град Добрич 》 Цени — Imoti.com — страница 7\nПродажба на имоти в град Добрич — страница 7\n› 830 резултата Премини в Наеми\n121 - 140 от общо 830 обяви\nСредна цена на имотите: 140 515 лв. Средна цена на кв.м: 847 лв.\n5-ти ет. от 8, Панел 1977 г., АДРЕС Недвижими Имоти продава двустаен апартамент по ул.Христо Ботев. Жилището е след ремонт в много ...\n5-ти ет. от 8, Код 1212947 Двустаен панелен апартамент в квартал Христо Ботев. Изцяло ремонтиран, среден етаж, с ас ...\n3-ти ет. от 3, Тухла 1995 г., Моля цитирайте този Код 1186106 и се свържете с нас! Имота се намира на трети етаж от триетажно бло ...\n1-ви ет. от 4, Тухла 1960 г., ТОП ЦЕНТЪР СРЕЩУ ГРАДСКИ ПАРК!!! ЕДИВАР предлага апартамент с голям потенциал в идеален център с чис ...\n3-ти ет. от 3, Код 1208346 Двустаен тухлен апартамент в района на у-ще Стефан Караджа. Застроена площ 61 кв.м. съст ...\n3-ти ет. от 6, Топ център!Санирано! Спешно се продава гарсониера,която разполага с :коридор с вграден гардероб,баня ...\n4-ти ет. от 4, ГАЗ, Тухла 2020 г., ЛУКСОЗНО СТРОИТЕЛСТВО!!!ЕДИВАР предлага два двустайни апартамента в новопостроена кокетна сграда на ...\n5-ти ет. от 6, Тухла 1996 г., АГЕНЦИЯ ЗА НЕДВИЖИМИ ИМОТИ'ЙОРДАНОВ ГРУП` ПРОДАВА ДВУСТАЕН АПАРТАМЕНТ В ЦЕНТЪРА. Апартаментът се съ ...\n1-ви ет. от 5, ХОЛ, СПАЛНЯ, КУХНЯ, ОТЛИЧНА ЛОКАЦИЯ! Код оферта: 17325. Предлагаме апартамент, находящ се в близост ...\nПродава 2-стаен64 800 лв.\n1-ви ет. от 6, Апартамента се намира в района на Звезда и бившия пионерски дом. Ет.1 над гаражи, Среден топъл апарт ...\n1-ви ет. от 5, Код 1211977 Двустаен тухлен апартамент в идеален център на града, с гледка към градски парк. Първи ж ...\n4-ти ет. от 4, Тухла 2000 г., Продава се топъл и слънчев саниран среден двустаен апартамент в тих квартал с площ от 65кв.м със сме ...\n5-ти ет. от 7, ТОП ОФЕРТА!!!ИДЕАЛЕН ЦЕНТЪР,ПЕШЕХОДНА ЗОНА!!!НОВА,НАМАЛЕНА ЦЕНА ОТ 73000лв.!!ЕДИВАР предлага чудесен ...\n7-ми ет. от 7, Тухла 1970 г., Луксозно обзаведен апартамент в идеалният център на град Добрич с перфектна панорамна гледка. Обедин ...\n6-ти ет. от 8, 'АЛФА ИМОТИ ГРУП' предлага двустаен апартамент в центъра, района на Младежки дом, на шести жилищен е ...\n2-ри ет. от 8, Тухла 1980 г., ТОП-ЛОКАЦИЯ-ИДЕАЛЕН ЦЕНТЪР/ПЕШЕХОДНА ЗОНА-ЖЪЛТИТЕ ПЛОЧКИ/!!!ЕДИВАР предлага чудесен апартамент състо ...\nПродава 2-стаен71 900 лв.\n3-ти ет. от 3, Код 1153997 Местоположение: Двустаен апартамент в района на Езикова гимназия, не далеч от центъра н ...\nПродава 2-стаен36 800 EUR\n5-ти ет. от 6, Тухла 1990 г., АДРЕС Недвижими Имоти продава двустаен, тухлен апартамент - 70.40 кв.м, с прилежащо мазе - 13.40 кв. ...\n5-ти ет. от 7, ПК 1978 г., 'Йорданов Груп' продава 2-ен апартамент, находящ се в ид.център,среден без крайни стени, изложение и ...\n6-ти ет. от 8, Тухла 1985 г., Код 1212943 Двустаен апартамент в идеален център, в непосредствена близост до градски парк и училище ...


Коронакризата доведе до бум на жилищните кредити\n02 Дек. 2020, 12:40\nБум на жилищните кредити въпреки пандемията, показаха последните данни. Въпреки притесненията за икономическа криза, българите теглят заеми за жилища. И като че ли покупката на собствен дом сега, в условията на пандемия, става още по-важна и от преди, предава Нова тв.\nКакви ще са цените на имотите и как COVID-19 променя изискванията ни за жилище? Кои са най-търсените имоти? В кои квартали? И как ще се променя пазара? Отговорите на тези въпроси даде Пламен Русев, организатор на форум за недвижими имоти, който ще се проведе виртуално от 3-5 декември и в който се очаква да се включат над 30 000 души.\n7 грешки при ремонта на кухнята\n„Това е платформа, която създадохме, за да посрещнем проблемите на новото време, в което живеем. В момента тази платформа е най-голямата в света. Актуализираме стотици събития в цял свят. Вече над 25 години говорим за това, как технологиите дават конкурентно предимство”, каза той.\nРусев е решил да дари платформата на организаторите, за да може в ситуация на пандемия хората да говорят във виртуални стаи за бизнес, инвестиции, недвижими имоти.\n3 видни български архитекти\n„На форума ще отговорим как цената се влияе от чистия въздух в района, как ще изглежда офисът на бъдещето.\nОфиси ще има, защото сме хора и имаме нужда от социализация. Хората започнаха да си мислят, че вече ще живеем само през екрана. Разбира се, че не е така. Промяна в офисите обаче ще има и тя е насочена към опазване на здравето”, обясни той.\nТайната падна: Ето защо котките са властелините на Истанбул\nМощна акция в Пловдив, удариха... СНИМКИ\n24 Ян. 2021, 10:31